text: मुजीब ने कहा कि आईपीएल के समय किंग्स इलेवन पंजाब के नेट सत्र के दौरान अश्विन ने उन्हें नयी तरह की गेंदबाजी के बारे में बताया जिसका इस्तेमाल वह भारत के खिलाफ करेंगे। मुजीब ने पीटीआई को दिए साक्षात्कार में कहा, 'मैंने नेट सत्र में अश्विन के साथ काफी समय बिताया है और यह बहुत मददगार साबित हुआ। उन्होंने मुझे बताया कि गेंद कहां डालनी है। उन्होंने मुझे नई गेंद के बारे में भी बताया और मैं उसे सीखने की कोशिश कर रहा हूं। यह कैरम बाल है जो ऑफ स्पिन गेंदबाजी एक्शन में किया जाता है।'